Miski an Banjares pigkokondiser minsan na magin Malay, bakó ining partikular na harani sa ibang mga tataramon na Malayan.  Nababangâ ini sa duwáng mayoridad na mga diyalektos; an diyalektos na itaas na salog (Banjar Hulu) asin an ibabang salog (Banjar Kuala). An panginot na pagkakaibá kan duwáng diyalektos mahihiling sa ponolohiya asin mga leksiko, alagad maririsá man na may diit na mga pagkakaibá sa estruktura nin sintaktiko. An Banjar Hulu igwa lang nin tolóng vowel, iyo an /i/, /u/, asin /a/. Kun an tataramon nagkaigwá nin ibang vowels apwera sa toló, mariribayan an dayuhang vowel kan saró sa mga ini pigbase sa pagkaharanihan kan langkaw asin iba pang kalidad kan mga vowel.